**Fremtidig hendelse:** Denne artikkelen omhandler en fremtidig hendelse. Vær ekstra oppmerksom på at innholdet i artikkelen kan endres vesentlig når hendelsen nærmer seg og mer informasjon blir kjent.


| Fornebubanen |
| --- |
|  |
| 

|  |  |  |  |  |
| --- | --- | --- | --- | --- |
|  |  |  | km | fra Stortinget |
|  |  |  |  | Fellestunnelen fra sentrum |
|  |  |  | 2,7 | Majorstuen |
|  |  |  |  | *Volvatsvingen fra Blindern (foreslått)* |
|  |  |  |  | Madserud |
|  |  |  |  | Prinsessealléen |
|  |  |  | 5,3 | Skøyen |
|  |  |  |  | Bestum |
|  |  |  | 6,6 km | Vækerø |
|  |  |  |  | Sollerud |
|  |  |  |  | Lysakerelva |
|  |  |  | 7,9 | Lysaker |
|  |  |  | 9,0 | Fornebuporten/Telenor Arena |
|  |  |  | 9,9 | Flytårnet |
|  |  |  | 10,9 | Fornebu |
|  |  |  |  |  |
|  |  |  |  | Driftsbase |
|  |  |  |  |  |  |  |

 |

**Fornebubanen** er en tunnelbanelinje som anlegges mellom Majorstuen i Oslo og Fornebu i Bærum, som en utvidelse av hovedstadens eksisterende T-banenett. Byggingen ble påbegynt 11. desember 2020, og banen er beregnet å stå klar i 2029.

Historikk
---------

### Tidligere utredninger

Den første planen om bane til Fornebu, og videre til Snarøya, kom allerede i 1919.
I 1919 foreslo Kristiania og Aker sporveikomite en avgrening fra Lilleakerbanen til Fornebu, men i 1934 ble det besluttet å bygge flyplass i stedet for boliger på Fornebu. Baneplanene ble først tatt opp til ny vurdering da hoved­flyplassen ble lagt til Gardermoen i 1998.

I 1997 ble det foreslått å bygge en kombi­bane fra Fornebu til Oslo sentrum via Lysaker. En utredning fra 2001 vurderte en rekke alternativer. Til dem hørte fire alternativer for jernbane­tilknytning – blant annet grenbane fra Lysaker og en gjennom­gående linje Lysaker–Fornebu–Sandvika.

Akershus fylkeskommune vedtok i juni 2002 å bygge en førerløs automat­bane mellom Fornebu og Lysaker, og samtidig å utrede mulighet for en regional tilknytning av banen. I april året etter stadfestet Akershus fylkeskommune at det skulle bygges en automatbane på Fornebu og anbefalte en regional tilknytning med metro fra Lysaker mot Oslo. Disse to vedtakene ble omgjort i 2007, da Akershus fylkeskommune vedtok at det skulle bygges bybane til Fornebu. Ruter AS fikk i mai 2008 i oppdrag å utrede en løsning med tilknytning til det eksisterende kollektiv­nettet ved Skøyen. I november 2009 ble en sluttrapport for denne utredningen offentliggjort. En bybane fra Fornebu via Lysaker med tilknytning til Lilleakerbanen ved Furulund ble presentert som hoved­alternativ, mens en metro fra Fornebu med tilknytning til Kolsåsbanen ved Ullernåsen og en tidligere vedtatt automatbane til Lysaker ble brukt som sammenlignings­alternativer. Prognosene for trafikk­grunnlaget ble lagt til år 2030.

Trafikkfaglig var det et problem at fylkesgrensen gikk ved Lysaker. I 2011 anbefalte Ruters styre å bygge metro via Skøyen og Lysaker til Fornebu (Oslopakke 3).

### Dagens prosjekt

Deretter fulgte flere rapporter og utredninger før Ruters styre i juni 2011 anbefalte at forbindelsen bygges som metro fra Fornebu via Lysaker, Skøyen og Vækerø til Majorstuen blant annet basert på «byutviklingselementene». På den måten blir kjøretiden kortere, f.eks. 17 minutter Jernbanetorget/Oslo S–Fornebu Senter mot 21–29 min for de andre alternativene. Ruter anbefalte også at utbyggingen skjer gjennom et offentlig-privat samarbeid. Den foreslåtte traséen går hovedsakelig i tunnel under jorden og utgjør en strekning på 8,1 km. Utbyggingen ble i 2011 kostnadsberegnet til 4,5 milliarder kroner. Staten skal dekke 50 prosent, bilister (bompenger) 26 prosent og grunneiere 11 prosent. Det resterende beløpet, cirka 600 millioner, forsøker Ruter å få dekket av privat næringsliv.

Fylkestinget i Akershus vedtok 17. desember 2012 en T-baneløsning fra Fornebu til Majorstuen via Lysaker, Vækerø og Skøyen. Bystyret i Oslo fattet tilsvarende vedtak den 5. juni 2013. Reguleringsplanen i Bærum, strekningen Fornebu–Lysaker inkludert Lysaker stasjon, ble vedtatt av kommunestyret i 2015 (fram til Lysaker i stasjon) og i 2016 (Lysaker stasjon). Reguleringsplanen i Oslo (fra Lysaker til Majorstuen), ble vedtatt 31. januar 2018.

Byggestart for Fornebubanen var i desember i 2020. Første sprengladning ble avfyrt av daværende miljø- og samferdselsbyråd Lan Marie Berg (MDG) 11. desember 2020. Da var målet at banen skulle bli åpnet innen utgangen av 2027.

Tunnelen for Fornebu stasjon drives under kontorbyggene med bare 2 meter overdekkende fjell. Det er planlagt seks stasjoner: Skøyen, Vækerø, Lysaker og tre på Fornebu. I mars 2023 var det gjennomslag i tunnelen på Fornebulandet, tunnelen ble drevet fra nord og sør samtidig.

Kostnad og tidsplan
-------------------

Byggekostnaden ble i 2019 anslått til drøye 16 milliarder kroner med åpning i 2027. Det er planlagt 50% statlig finansiering i tillegg til bymiljøavtale-midler, Oslopakke 3-midler og grunneierbidrag. I 2022 ble estimatet for byggekostnadene økt til 21,5 millarder kroner. I 2022 var prisen oppe i 26,4 milliarder kroner, og tidspunktet for ferdigstillelsen satt til 2029.

| Kostnadsutvikling i milliarder |
| --- |
|  |  |  |  |  |
| 15. november 2019, åpning 2027 |    | 16 |
| 31. januar 2022, åpning 2027 |    | 21.5 |
| 1. april 2022, åpning 2029 |    | 26.4 |
|  |

### Metrotrasé

Tabellen under viser distanse og tidsestimater for den anbefalte traséen.

| Strekning | Avstand | Tid |
| --- | --- | --- |
| Fornebu – Flytårnet | 1000 m | 2 min. |
| Flytårnet – Fornebuporten | 900 m | 1 min. |
| Fornebuporten – Lysaker | 1050 m | 2 min. |
| Lysaker – Vækerø | 1350 m | 2 min. |
| Vækerø – Skøyen | 1250 m | 2 min. |
| Skøyen – Majorstuen | 2600 m | 3 min. |
| **Total Fornebu senter – Majorstuen** | **8150 m** | **12 min.** |
|

Mer enn 60 % av traséen er i Oslo kommune.

Referanser
----------

1. ↑  Bjørn Egil Halvorsen (11. desember 2020). «Etter 101 år starter byggingen av Fornebubanen. Det kan bli med en helt ny løsning.». *www.aftenposten.no*. Besøkt 19. juni 2022.
2. ↑  «Fornebubanen». *Oslo kommune* **(norsk)**. 27. september 2017. Besøkt 19. juni 2022.
3. 1 2 3  Fenre, Truls; Dale, Richard Sveaas (1. april 2022). «Ny kostnadssprekk og utsettelse for Fornebubanen». *www.budstikka.no* **(norsk)**. Besøkt 1. april 2022.
4. ↑  «Fornebu: 100 år med baneplaner, ingen bane». *Håkons hjørne*. 4. mai 2014. Besøkt 19. juni 2022.
5. ↑  Ellen S. Viseth: «Dette gamle kartet viser at politikerne henger 100 år etter i tiden», *Verdens Gang* 16. august 2012
6. ↑  «Oslo får helt nye reiseruter». Aftenposten. 12. november 1997. Arkivert fra originalen 4. mars 2016. Besøkt 5. oktober 2011.
7. ↑
8. 1 2 3 4 5  «Realisering av Fornebubanen gjennom fellesskapsfinansiering» (PDF). Deloitte/Ruter AS. juni 2012. Arkivert fra originalen (PDF) 8. juni 2014. Besøkt 4. august 2012.
9. ↑  «Bybane til Fornebu vedtatt». Oslotrikken AS. 11. mai 2007. Arkivert fra originalen 22. juli 2011. Besøkt 10. januar 2011.
10. ↑  «Fornebubanen ute av Lysaker stasjon». Jernbaneverket. 20. september 2008. Besøkt 28. november 2011.
11. ↑  Norconsult (november 2009). «Fornebubanen - Sluttrapport trasé- og konsekvensutredning» (PDF). Ruter AS. Arkivert fra originalen (PDF) 15. desember 2014. Besøkt 2. juni 2010.
12. ↑  Ellen S. Viseth: «Dette gamle kartet viser at politikerne henger 100 år etter i tiden», *Verdens Gang* 16. august 2012
13. ↑  Ruterrapport 2011:5:
14. ↑  «Ruter vil ha metro til Fornebu». Budstikka. 23. juni 2011. Besøkt 5. oktober 2011.
15. ↑  «Ruter går for T-bane til Fornebu». Osloby. 23. juni 2011. Arkivert fra originalen 13. april 2016. Besøkt 4. august 2012.
16. 1 2  «Fornebubanen kan gi nær 9000 nye boliger». osloby. 27. september 2012. Arkivert fra originalen 29. september 2012. Besøkt 27. september 2012.
17. 1 2 3  «Kostnad og finansiering». Besøkt 31. oktober 2019.
18. ↑  «Lan Marie Berg satte av den første salven på Fornebu». *www.at.no*. 11. desember 2020. Besøkt 1. april 2022.
19. ↑  «Fornebubanen». *Oslo kommune* **(norsk)**. Besøkt 12. november 2017.
20. ↑  «Gigantprosjektet tar fem år og påvirker tusenvis i Oslo - sjekk om du blir berørt». *Nettavisen.no*. 06.02.2022.
21. ↑  Stefan Offergaard (2. mars 2023). «(+) Se hvor Fornebubanen drives to meter under kontorbyggene - nærmer seg første gjennomslag». *www.bygg.no* **(norsk)**. Besøkt 30. juli 2023.
22. ↑  Arve Brekkhus (16. mars 2023). «Gjennomslag i Fornebubane-tunnel». *www.bygg.no* **(norsk)**. Besøkt 30. juli 2023.
23. 1 2  *Aftenposten*, 15. november 2019, side 21
24. 1 2  NTB, Av. «3 milliarder i kostnadssmell for Fornebubanen». *Dagsavisen* **(norsk)**. Besøkt 10. februar 2022.

Eksterne lenker
---------------

* (en) Fornebubanen – kategori av bilder, video eller lyd på Commons Rediger på Wikidata
* Oslo Kommune - Fornebubanen
* ruter.no - Fornebubanen
* Fornebubanens side på Akershus fylkeskommunes nettsted Arkivert 14. mai 2014 hos Wayback Machine.

Portal: Oslo

|  |  |
| --- | --- |
| Oppslagsverk/autoritetsdata | Store norske leksikon **·** Oslo Byleksikon
 |